मेडिकल कॉलेज: शुरू हुआ बाउंड्रीवाल का निर्माण
भदैया कुंड का जीर्णोद्धार का काम शुरू,गुड़ी पड़वा पर लगेगा मेला
भास्कर संवाददाता | शिवपुरी
शहर में शुक्रवार को एक साथ दो जगह पर निर्माण कार्यों की शुरुआत हो गई। बहुप्रतिक्षित मेडिकल कॉलेज की बाउंड्री बनाने का काम जहां पीआईयू करना शुरु कर दिया है। वहीं शहर के पर्यटक स्थल कुंड का जीर्णोद्धार भी आज से शुरु हो गया। एसडीएम रूपेश उपाध्याय ने जानकारी देते हुए बताया कि भदैया कुंड पर गुडीपड़वा पर एक का भव्य कार्यक्रम का आयोजन भदैया कुंड पर किया जाएगा। इसकी तैयारियां शुरु कर दी गईं हैं। गौरतलब है कि भदैया कुंड पर जीर्णोद्धार करने के लिए यशोधरा राजे सिंधिया ने 5 लाख रुपए का बजट डीटीपीसी को उपलब्ध कराया है। इससे इस स्थान पर बेंच, रेलिंग, कलर, और इस इलाके की सुंदरता बढ़ाने के लिए काम किए जाएंगे। इसके अलावा शुक्रवार को ही मेडिकल कॉलेज के शुरु हुए काम को लेकर भी जिला प्रशासन ने संतोष जाहिर किया है।
awa_Deva bho_Deva mai_Deva hin_Deva